kardosdrur/scandi-wiki huggingface dataset:
Fodboldspillere fra AaB

Dette er en liste over fodboldspillere fra AaB, dvs. fodboldspillere, som har spillet mindst en kamp for (eller er i den nuværende spillertrup) hos den danske fodboldklub AaB. 

Listen viser for hhv. den nuværende spillertrup og de tidligere spillere hvilken spillerpositionen (fx målmand eller angriber) spillerne har haft, hvilken periode spillerne har spillet for klubben, antallet af kampe og antallet af mål samt om vedkommende har været årets spiller. Endelig er der oplysning om spillerens nationalitet.

Nuværende spillere 
Spillere er senest opdateret 01. december 2018.
Kampe og mål senest opdateret 01. december 2018.

Tidligere spillere 

Listen er primært bygget ud fra AaB's Oldtimers spillerdatabase .

Eksterne henvisninger 
 AaB fodbolds nuværende spillertrup 
 AaB Oldtimers spillerdatabase 

 
Lister over sportsudøvere
Flemming Fjeldgaard

Flemming Fjeldgaard (født 25. juli 1976 i København) er en dansk journalist. Han voksede op i Sejs ved Silkeborg.

Flemming Fjeldgaard blev student fra Silkeborg Gymnasium i 1995, og han er uddannet journalist fra Danmarks Journalisthøjskole i Aarhus i 2002. Han var under journalistuddannelsen i praktik på B.T.

Efter endt uddannelse blev han i 2002 ansat som journalist på Ritzaus Bureau. 
I 2006 blev han ansat på B.T. og fortsatte på Jyllands-Posten senere samme år. Han vendte tilbage til B.T. som sportschef i 2008, inden han senere samme år blev sportsredaktør på Berlingske.

Som sportsredaktør for Berlingske var Flemming Fjeldgaard samtidig redaktionschef for en sportsredaktion, som leverede indhold til alle Berlingske Medias avistitler og til sportssitet Sporten.dk, som blev lanceret i 2008. Flemming Fjeldgaard blev i 2014 chefredaktør på B.T., hvor han delte ansvaret med Olav Skaaning Andersen.

I 2015 skiftede han til TV3 Sport som kanal- og digitalchef.

I 2016 blev han udnævnt til VP Digital for MTG Sport.

I 2017 blev han udnævnt som chef for streamingtjenesten Viaplay i Danmark.

Flemming Fjeldgaard bor med sin familie i Vanløse.

Kilder og henvisninger

Journalister ved BT
Sportsjournalister fra Danmark
Journalister ved Berlingske
Personer i Kraks Blå Bog
Region Hannover

Region Hannover  1. november 2001, ved en fusion mellem den tidligere Landkreis Hannover og den kreisfrei by Hannover. Samtidig blev Landkreis Hannover og kommunesamarbejdet Großraum Hannover nedlagt. Region Hannover, der ligger i den tyske delstat Niedersachsen,  overtog opgaverne fra det daværende regierungsbezirk Hannover.

Geografi 
Region Hannover ligger sydligt i det centrale Niedersachsen og grænser mod vest landkreisene Schaumburg og Nienburg/Weser, i nord til landkreisene Soltau-Fallingbostel og Celle, mod øst til landkreisene Gifhorn og Peine og i syd til landkreisene Hildesheim og Hameln-Pyrmont.

Befolkningsmæssigt er Hannover den største by, og arealmæssigt er  Neustadt am Rübenberge den største i  Region Hannover.

Region Hannover er en del af Metropolregion Hannover-Braunschweig-Göttingen.

Region ligger i overgangsområdet mellem landskabet Lüneburger Heide og Mittelgebirge. I vest ligger Steinhuder Meer der er den største sø i Niedersachsen, i sydvest landskabet Calenberger Land og højdedraget Deister.

Virksomheder og infrastruktur 
I Region Hannover har  forskellige store firmaer deres hovedsæde f.eks. AWD, Bahlsen, Continental AG-Reifenindustrie, Deutsche Messe AG, Hanomag, KKH, KIND Hörgeräte, Konica Minolta, MTU Aero Engines, NORD/LB, Rossmann, Sennheiser, Talanx, TUI, VARTA, Volkswagen Nutzfahrzeuge.

Trafik 
I Hannover krydser i Motorvejskryds Hannover Ost den øst-vestgående A 2 og den nord-sydgående A 7 hinanden, der er nogle af de vigtigste motorveje i Tyskland, hinanden. Der Hannover hovedbanegård mødes jernbanelinjerne Hamburg-Kassel og Hamm-Berlin. Via Mittellandkanalen har Hannover via andre kanaler, skibsforbindelse med Ruhrområdet, Hamburg og Berlin. 

Nærtrafikken i Region Hannover betjenes af selskabet Großraum-Verkehr Hannover der driver S-Bahn Hannover og Stadtbahn Hannover.

På et tidligere mine- og bjergværksområde i bydelen Wehmingen ved byen Sehnde sydøst for Hannover ligger det private og foreningsdrevne Hannoversches Straßenbahn-Museum med overvejende tyske sporvogne suppleret med enkelte udenlandske vogne, arbejdskøretøjer og beslægtede køretøjer.

Byer og kommuner 
Kreisen havde   indbyggere pr.    

{|
| width="300" valign="top" |
Barsinghausen, by ()
Burgdorf, by ()
Burgwedel, by ()
Garbsen, by ()
Gehrden, by ()
Hannover, Administrationsby og delstatshovedstad ()
Hemmingen, by ()
Isernhagen ()
Laatzen, by ()
Langenhagen, by ()
| width="300" valign="top" |
Lehrte, by ()
Neustadt am Rübenberge, by ()
Pattensen, by ()
Ronnenberg, by ()
Seelze, by ()
Sehnde, by ()
Springe, by ()
Uetze ()
Wedemark ()
Wennigsen (Deister) ()
Wunstorf, by ()
| width="33%" valign="top" |

|}

Eksterne henvisninger 

Region und Stadt Hannover (Fælles portal)

 Aktuelle begivenheder i Hannover og Regionen   

 
Hannover, Region
Runesten i Skåne

Dette er en liste over runesten i Skåne.

 DR 258, Bösarp-småstykerne
 DR 259, Fugliestenen 1
 DR 260, Fugliestenen 2
 DR 262, Fosiestenen
 DR 264, Hybystenen 1 (også kaldt Vismarlövstenen)
 †DR 265, Hybystenen 2
 DR 266, Uppåkrastenen (også kaldt Hjärupstenen)
 DR 268, Östra Vemmenhögstenen
 DR 269, Källstorpstenen (tidligere kaldt Jordbergastenen)
 DR 270, Skivarpstenen, ved runestenshøjen i Lundagård
 DR 271, Tullstorpstenen
 †DR 272 – 273, Svenstorpstenarna 1-2
 †DR 274, Hassle-Bösarpstenen
 DR 275, Solbergastenen
 DR 276, Örsjöstenen
 DR 277, Rydsgårdstenen (også kaldt Södra Villiestenen)
 DR 278, Västra Nöbbelövstenen
 DR 279, Sjörupstenen
 DR 280, Skårbystenen 1 (tidligere kaldt Gussnavastenen), ved Kulturen i Lund
 DR 281, Skårbystenen 2
 DR 282 – 284, †285 – 286 Hunnestadsmonumentet
 DR 287, Bjäresjöstenen 1
 DR 288, Bjäresjöstenen 2
 DR 289, Bjäresjöstenen 3 (tidligere kaldt Bergsjöholmstenen)
 DR 290, Sövestadstenen 1 (tidligere kaldt Krageholmstenen II)
 DR 291, Sövestadstenen 2 (tidligere kaldt Krageholmstenen I)
 † (?) DR 292, Sövestadstenen 3
 †DR 293, Stora Herrestadstenen
 DR 294, Baldringestenen
 DR 295, 296 och 297, indmurede i Hällestads kyrka
 DR 298, Dalbystenen (tidligere kaldt Sjötorpstenen), ved Kulturen i Lund
 DR 314, Lundagårdsstenen (også kaldt Lundastenen), Lunds universitetsbibliotek
 DR 315, Lundastenen 2, flyttet 1829 til København 
 DR 316, Norra Nöbbelövstenen, ved runestenshøjen i Lundagård
 †DR 318, Håstadstenen
 DR 317, Vallkärrastenen, ved runestenshøjen i Lundagård
 DR 321, Västra Karabystenen (også kendt som Ålstorpstenen)
 †DR 323, Lilla Harriestenen
 DR 324, Stora Harriestenen, indbygget i Stora Harrie kyrka
 DR 325, Dagstorpstenen, ved Kulturen i Lund
 DR 328, Holmbystenen
 DR 329, Gårdstångastenen 1 (tidligere kaldt Östra Gårdstångastenen)
 DR 330, Gårdstångastenen 2, ved runestenshøjen i Lundagård
 DR 331, Gårdstångastenen 3, ved runestenshøjen i Lundagård
 DR 333, Örjastenen
 DR 334 – 335, Västra Strömonumentet
 DR 337, Vallebergastenen
 DR 338, Glemmingestenen
 DR 339, Stora Köpingestenen
 DR 343, Östra Herrstadstenen
 DR 344, Simrisstenen 1
 DR 345, Simrisstenen 2
 DR 347, Norra Åsumstenen
 DR 350, Hästvedastenen
 †DR 351, Skånestenen
 DR ?, Älleköpingestenen (fundet 1965, har ikke DR-nummer) 

DR står for Danmarks runeindskrifter, mens † angiver at runeinskriptionen er forsvundet.
Flash-animation

En Flash-animation eller Flash cartoon (tegnefilm) er en animeret film, der er skabt ved at bruge animationssoftwaren Adobe Flash (tidligere Macromedia Flash) og ofte udgivet i filformatet .swf. Det vises typisk i en browser via et plug-in (Flash Player). Formatet minder om byte-code-formatet som bruges i Java-programmer, og er dermed ligesom Java ikke bundet af at være afhængigt af et bestemt styresystem, ligesom mange programmer er det. Det er derimod afhængigt af Adobes (tidl. Macromedias) program, som ifølge SWF-licensen ikke må afkodes af andre programmer end dette.

Animationen kan laves i Flash eller ved hjælp af andre programmer, hvor det er muligt at skrive .swf-filer. Udtrykket Flash-animation refererer ikke kun til filformatet, men også til en bestemt slags bevægelse og visuelle typer. Flash-animationer har været brugt i flere tv-serier, fjernsynsreklamer, og prisvindende online-kortfilm i cirkulation.

Film- og videoteknologi
Grafiske filformater
Bombardementet af Warszawa under 2. verdenskrig

Bombardementet af Warszawa under 2. verdenskrig referer både til terrorbombningen af Warszawa af Luftwaffe under slaget om Warszawa i Felttoget i Polen i 1939 og til de tyske bombetogter under Warszawa-opstanden i 1944.

Under krigen blev omkring 84 % af byen ødelagt på grund af den tyske massebombning. Beskydning fra tung artilleri-ild og planlagte sprængninger var dog også med til at udrette de store skader.

1939 

I september brugte Luftwaffe alle fly de havde til rådighed til at deltage i bombardementet på Warszawa, herunder de forældede Junkers Ju-52/3m bombefly.

Omkring 1.150 tyske fly smed deres bomber over Warszawa 25. september 1939, i et forsøg på et terrorisere forsvaret til at overgive sig. 500 tons højeksplosive bomber og 72 tons brandbomber blev smidt over byen denne dag.

Tyskerne gik ikke efter at bombe civile mål og hospitaler, som var markeret med Røde Kors-symbolet. Alle bomber blev dog ikke smidt på deres påtænkte mål, således blev nogle af bomberne ved en fejl kastet over tyske tropper i de nordvestlige forstæder til byen.

Referencer

Eksterne henvisninger 
 Electronic Encyclopedia of Civil Defense – Bombing of Warsaw

Bombardementer under 2. verdenskrig
Omagh

Omagh (irsk: An Ómaigh) er en by i det østlige Nordirland, med et indbyggertal (pr. 2008) på cirka 22.000. Byen er hovedstad i et distrikt af samme navn, og ligger i grevskabet Tyrone.

Omagh er internationalt mest kendt på grund af Omagh-bombningen, der indtraf 15. august 1998. Ansvaret for bombningen lå hos den paramilitære organisation The Real IRA. 29 mennesker mistede livet og over 200 blev såret.

Byer i Nordirland
Falkirk

Falkirk er en by i det centrale Skotland med (pr. 2007) ca. 34.000 indbyggere. Byen er centrum i Falkirk kommune og ligger midt mellem Skotlands to største byer, Edinburgh og Glasgow. 

Falkirk er blandt andet kendt for det store slusesystem Falkirk Wheel, der blev indviet i 2002. I 1298 var byen skueplads for et stort slag i Skotlands uafhængighedskrig, hvor de skotske krigere anført af William Wallace blev besejret af den engelske hær under ledelse af kong Edvard den 1.

Henvisninger 

Byer i Skotland
Eva Röse

Eva Röse (født 16. oktober 1973 i Vårberg) er en svensk skuespiller og tv-vært.

Filmografi 
 1996: De største helte
 1997: Adam & Eva
 1998: Längtans blåa blomma
 1999: Magnetisørens femte vinter
 2001: Blå måndag
 2003: Kopps
 2005: Storm
 2006: Att göra en pudel
 2006: Göta Kanal 2
 2008: Sthlm
 2008: Rallybrudar
 2012: ägta människor

Eksterne henvisninger 

 

Skuespillere fra Sverige
Hammarland

Hammarlands Kommune er en kommune på Ålandsøerne. Hammarland havde i 2007 ca. 1.409 indbyggere og har et areal på 135,21 km², deraf er 1,99 km² vand.

Hammarland ligger på fasta Åland og grænser i vest til Eckerö kommune, i nordøst til Geta kommune, i øst til Finström kommune og i syd til Jomala kommune.
Hammar betyder bakke eller en stenet ås. Kommunen har siden 1951 haft sit eget kommunevåben bestående af et vikingeskib af guld. Vikingeskibet symboliserer at Hammarland var den første landingsplads på Åland for søfarere vestfra.

Fra kommunens centrum er der ca. 20 km til Mariehamn og 10 km til Berghamn i Eckerö.

Hammarland Kirke er opført i 1200-tallet og har døbefont og apostelskulpturer fra 1300-tallet og kalkmalerier fra 1400-tallet.

Geografi 
Kommunen omfatter landsbyerne Bondtorp, Bovik (Ålands ældste fiskerleje), Bredbolstad, Byttböle, Djäkenböle, Drygsböle, Frebbenby, Hellesby, Kattby, Kråkböle, Lillbolstad, Mellantorp, Näfsby, Postad, Skarpnåtö, Västmyra, Äppelö og Östanträsk.
Af øer er der Borgö, Skråbjörkö, Sälskär (med fyr), Öra, og skærerne Finbofjärden og Ivarskärsfjärden og halvdelen af Märket. Den vestlige del af Hammarland består af et relativt bakket terræn. Den østlige del er et landbrugsområde. I den nordlige del er der løvskov.

Erhverv 
Landbruget er stadig kommunens hovederhverv. I 1960erne blev mejeriet nedlagt og i nutiden er der kun 10 mælkebrug og 10 fårebrug tilbage. De vigtigste afgrøder er græs, kartofler og løg.

Af andre erhverv er der blandt andet; butik, bank, maler, snedkeri, turisthotel, byggefirma, camping, taxi, ridehal og keramikværksted. Ca. 62 % af de ca. 690 lønmodtagere som bor i kommunen pendler til arbejdspladser i andre kommuner.

Skole og plejehjem 
Den første kommunale folkskole begyndte sin virksomhed i 1881. Derefter kom der folkskoler i Frebbenby, Näfsby, Sålis, Torp og Strömma. Fra 1989 blev de nedlagt og eleverne flyttet til centralskolen i Näfsby som 2007 havde 93 elever fra 1-6 klasse.

Den kommunale børnehave startede 1983 i en nybygget børnehave i Kattby og i 2001 flyttede børnene til børnehaven "Karalund" med 55 børn i Näfsby. Plejehjemmet Hammargården i Kattby har efter den seneste ombygning i 2003 plads til 14 beboere.

Foreninger 
Den største forening er idrætsforeningen "Hammarlands Ik" som blev oprettet 1941 med fodbold og håndbold som de vigtigste sportsgrene. Hammarlands ungdomsforening blev oprettet 1899 og ejer kommunens forsamlingshus "Hammarbo". Hammarlands frivillige brandværn driver kommunens brand- og redningstjeneste. Brandværnet holder jævnlige øvelser både for juniorer og seniorer.

Ekstern henvisning 

 Kommunens hjemmeside

Kommuner på Ålandsøerne
Ålands landsbygds økonomiske region
Hussitterskjold

Hussitterskjoldet var den femkantede skjoldform, som benyttedes i den Tjekkoslovakiske Socialistiske Republiks våben i perioden 1948–1990. Skjoldet er lige afskåret nedad og spidst foroven og skal minde om det 15. århundredes religionskrige, hvor en lignende skjoldform undertiden blev benyttet. Kommunisterne ønskede at henvise til den "hussitiske tradition". Hussitterskjoldet blev set som en særligt folkelig skjoldform i kontrast til adelens rytterskjold. Fodfolksskjoldet var grundlæggende uheraldisk, men havde den fordel, at der blev plads til den kommunistiske stjerne over løvens hoved.

Literatur 
 Gert Oswald: Lexikon Heraldik. (side 208); Bibliographisches Institut, Leipzig 1984.

Heraldik
Tjekkoslovakiet
Paisley

Paisley er en by i det sydøstlige Skotland, med  indbyggere, hvilket gør den til Skotlands femtestørste by. Byen er centrum i countyet Renfrewshire, ca. 11 kilometer vest for Glasgow.

Byer i Skotland
East Kilbride

East Kilbride er en by i det sydlige Skotland med  indbyggere. Byen ligger i countyet South Lanarkshire, 13 kilometer sydøst for Glasgow.

East Kilbride er venskabsby med den danske by Ballerup.

Byer i Skotland
South Lanarkshire
Kælk

En kælk er en lille slæde med en plade eller tremmeværk monteret på meder af metal eller træ til brug på sne eller is. Kælke bruges til transport, leg og sport.

Leg 
Kælke har traditionelt været brugt til leg om vinteren. Enkelte vintersportssteder har udlejning af kælke. En variant af kælk har monteret et rat til styring. I Bergen var det så udbredt at rende ned ad de bratte gader på en "krøbbe", (egentlig "krybbe", dvs. en kasseformet kælk) at det måtte forbydes. 29. december 1774 udstedte Christian 7. i København et reskript - tilskyndet af politimester Ole Brose i Bergen - hvor kongen nedlagde forbud mod den såkaldte "Krybbe-Renden der i Byen", karakteriseret som en lige gammel som farlig uskik. Reskriptet fastslog, at synderne "uden Skaansel af hvad Stand og Køn de ere" ville være hjemfaldne til en måneds tugthus eller en bøde til fordeling mellem anmelderen, politiets kasse og byens fattige, dertil sagsomkostninger. John Paulsen fortalte fra sin barndom i 1850'ernes Bergen, at betjentene kunne komme farende ud fra en smøge i enden af gaderne for at arrestere "krøbbe"-renderne. Betjentene fik nemlig en halv daler for hver "krøbbe", de indbragte på politistationen.

Brug på ekspeditioner 
Kælke blev benyttet på polarekspeditioner. Fridtjof Nansen og hans følge over Grønlands indlandsis i 1888 brugte kælke. Hver mand var tildelt en kælk på 100 kg, og de måtte i starten være 3 mand om at trække hver kælk op ad det bratte terræn. Nansen og Hjalmar Johansen, som forlod polarskibet Fram for at nå Nordpolen til fods i 1895, brugte kælke.

Skikælk 
Skikælk (på norsk en spark eller sparkstøtting, fordi man sparker den fremad, og stutt = kort, stumpet) er en kælk, hvor mederne er ski. Man kan medbringe en passager på sædet. Skikælke er kendt af omtale fra 1872, da sådanne blev observeret på elven ved Piteå i Norrland. Skikælke blev populære i Norge omkring 1920, og i 1983 blev der fremstillet omkring 70.000 sparker i landet. Udbredelsen af privatbiler har gjort sparkstøttinger mere overflødige, men de er populære til isfiske. Tidligere blev de benyttet til transport af varer, men også af småbørn og skadede.

I træfningen ved Minnesund i april 1940 blev sparkstøttinger anvendt til forflytning av norske tropper over den islagte Mjøsa.

Sport 
I kælkesport bruges kælke af typen rodel. Der ligges på ryggen med fødderne forrest når der køres på rodel. I sportsgrenen skeleton ligger udøverne på maven med hovedet forrest. Kælkehockey er en sport som først og fremmest udøves af funktionshæmmede. Det er en variant af ishockey, som udføres siddende på en kælk.

Referencer 

Slæder
Kælkning
Slæde

En slæde, trækslæde eller kane er et transportmiddel på meder i stedet for hjul. Den bliver brugt til transport over sne- og isflader med lav friktion.

Der findes mange varianter af slæder. En grønlandsk hundeslæde kan transportere store mængder mad og udstyr. Samtidigt har den plads til, at en person kan stå bag på slæden og hjælpe med fremdriften.

En slæde kan også være hestetrukken. Denne form blev tidligere brugt på landet.

Slæden kan have form som en trækslæde eller bobslæde, der er beregnet til at køre ned ad mindre bakker og er velegnet til at trække mindre børn.

En særlig version af slæden er en kælk. Den bliver brugt til at kælke ned ad bakker dækket af sne eller is. Kælken får fart som følge af hældningen, gravitationen, efter en initiel acceleration typisk med benene.

Se også 

 Bobslæde
 Kælkning
 Snescooter
 Motorslæde
 Ski
 Sparkstøtting
 Hundeslæde
 Stiga – producent af kælke
Gods (større gård)

Et gods er en større landbrugsejendom med mere end 20 tønder hartkorn, i de fleste tilfælde svarende til mere end 120 ha land, afhængigt af jordens beskaffenhed.

Referencer

Eksterne henvisninger 

Landbrugsejendomme
Cumbernauld

Cumbernauld er en by i det sydlige Skotland, med et indbyggertal (pr. 2001) på cirka 50.000. Byen ligger i countyet North Lanarkshire, ved bredden af floden Clyde.

Byer i Skotland
North Lanarkshire
Hamilton (Skotland)

Hamilton er en by i det sydlige Skotland, med et indbyggertal på cirka 49.000. Byen ligger i countyet South Lanarkshire, ca. 20 kilometer sydøst for Glasgow, og ved bredden af floden Clyde.

 
Byer i Skotland
Kirkcaldy

Kirkcaldy er en by i det østlige Skotland, med et indbyggertal (pr. 2006) på cirka 48.000. Byen ligger i countyet Fife, på kysten til Nordsøen.

Eksterne henvisninger 

Byer i Skotland
Fife
Ayr

Ayr er en by i det sydvestlige Skotland, med et indbyggertal (pr. 2006) på cirka 46.000. Byen er centrum i countyet South Ayrshire, ved kysten til Atlanterhavet.

Ayr er hjemby for en af Skotlands mest berømte forfattere gennem tiden, Robert Burns.

Eksterne henvisninger 

Byer i Skotland
South Ayrshire
Terrorbombning

Terrorbombning indebærer, at civile mål i byer terroriseres af bombninger for at demoralisere befolkningen og forårsage panik. Terrorbombninger kan udføres med raketter, artilleri (både land- og søbaseret) og bombning fra fly. Især under 2. verdenskrig blev mange byer udsat for terrorbombning. Nogle af de mest kendte terrorbombninger under 2. verdenskrig fandt sted i London, Dresden, Hamborg og Berlin. Også atombomberne over Hiroshima og Nagasaki falder i denne kategori.

Københavns bombardement i 1807 påstås af nogle at være verdens første terrorbombardement.

Reference 

Bombning
Terrorhandlinger efter type

en:Terror bombing
Clydebank

Clydebank (gælisk: Bruach Chluaidh) er en by i det centrale Skotland, med et indbyggertal på cirka 46.000. Byen er centrum i countyet West Dunbartonshire, og ligger ved bredden af floden Clyde.

Clydebank ligger på området for oldtidens kongedømme Strathclyde og 1100-tallets sogn Old Kilpatrick på Clydes nordlige side. En lokal legende udpeger landsbyen Old Kilpatrick (= Patricks kirke) til Skt. Patricks fødested, Irlands skytshelgen. Frem til 1870 var Clydebank for det meste jordbrugsland, men fra 1870-tallet voksede handel og industri i Glasgow sådan, at byen så sig om efter større kajanlæg og skibsværfter. I starten blev arbejderne fragtet med dampskib til og fra, men efterhånden byggede man i stedet arbejderboliger ved arbejdspladserne. I 1882 blev en jernbanelinje anlagt fra Glasgow.

13. og 14. marts 1941 blev Clydebank udsat for to efterfølgende massive bombardementer fra det tyske luftvåben Luftwaffe som en del af slaget om England. I sin bog Luftwaffe over Scotland: a history of German air attacks on Scotland, 1939-45 karakteriserer amatørhistorikeren Les Taylor "Clydebank blitz" som den mest ødelæggende begivenhed i krigstidens Skotland. Nærmest identiske luftangreb på Greenock seks uger senere var langt mindre virkningsfulde. Det skyldtes delvis, at enorme bål var tændt inde i landet for at aflede Luftwaffe-piloterne; men skyldtes også, at en gruppe Boulton Paul Defiant-fly, der øvede sig på natflyvning i Ayr, krydsede vej med de tyske fly. Boulton Paul Defiant-fly blev senere afskrevet som ubrugelige, men faktisk fik de spredt angrebsstyrken, hvad der reddede Greenock fra ødelæggelse i maj 1941.

Noter

Eksterne henvisninger 
  Film om Clydebank blitz (3MW for Channel 4)

Byer i Skotland
Greenock

Greenock er en by i det vestlige Skotland, med  indbyggere. Byen ligger i kommunen Inverclyde, på stedet hvor floden Clyde flyder ud i Atlanterhavet.

I 1876 blev museet McLellan Galleries grundlagt i byen. Den rummer bl.a. James Watts samling.

Referencer

Eksterne henvisninger 

Byer i Skotland
Ascanio Mayone

Ascanio Mayone (ca. 1565-1627) var en neapolitansk komponist og harpenist. Han var elev til Giovanni de Macque i Neapel. Fra 1593 ansat som organist i SS Annunziata og senere som maestro di cappella fra 1621 samme sted. Han var også organist ved det kongelige kapel fra 1602. Han publicerede både madrigaler og kirkemusik men hans hovedværk er to volumer med tastaturmusik, Capricci per sonar (1603 resp. 1609). De indeholder canzonaer, toccataer, ricercari, variationer, og arrangementer af vokalværker. Mange af hans værker er af udpræget barok karaktær, snarere end renæssancemusik.

Værker 

 Il Primo libro di diversi capricci per sonare, Napoli, 1603 (moderne udgave: Christopher Stembridge, Zanibon, Padova, 1981) 
 Il primo libro di madrigali, 5 vv, Napoli, 1604 (facs. delvist beskadiget)
 Primo libro di ricercari a 3, Napoli, 1606, (moderne udgave: F. Sumner: Italian instrumental music of the sixteenth and early seventeenth centuries ; vol. 18, Garland Publishing, New York, 1995)
 Secondo libro di diversi capricci per sonare, Napoli, 1609 (moderne udgave: Christopher Stembridge, Zanibon, Padova, 1984) 
 2 madrigaler i Teatro de madrigali a cinque voci. De diversi eccellentiss. musici napoletani…, Napoli, 1609 (facs. delvist beskadiget)
 Messe e vespri, 8vv
 Laetatus sum, 9vv
 Magnificat, 8vv

Eksterne links 
 

Renæssancekomponister
Barokkomponister
Organister fra Italien
Komponister fra Italien
Musikere fra Italien
Tjek fødselsår
Kilmarnock

Kilmarnock er en by i det sydvestlige Skotland, med et indbyggertal (pr. 2001) på cirka 44.000. Byen ligger i kommunen East Ayrshire, tæt ved kysten til Atlanterhavet.

Kilmarnock er frem for alt kendt som stedet hvor det berømte skotske whiskeymærke Johnnie Walker bliver produceret. Whiskeyen er blevet fremstillet i byen siden 1820.

I 1901 blev Dick Institute grundlagt, og det er i dag et museum og bibliotek.

 
Byer i Skotland
Coatbridge

Coatbridge er en by i det centrale Skotland, med et indbyggertal (pr. 2001) på cirka 41.000. Byen ligger i kommunen North Lanarkshire, ca. 15 kilometer øst for Glasgow.

Eksterne henvisninger 

Byer i Skotland
North Lanarkshire